ອົບພະຍົບ ຊີເຣຍ ທີ່ຫຼົບໄພ ໄປຕ່າງປະເທດ ເພີ້ມເປັນ 1 ລ້ານຄົນ (ສະໄລດ໌)
ທ່ານ Antonio Guterres ຜູ້​ເປັນຫົວໜ້າ​ຮັບຜິດຊອບຂອງ​ອົງການ​ດັ່ງກ່າວ​ເວົ້າວ່າ “ຊີ​ເຣຍກໍາລັງຜັນຂະຫຍາຍ ໄປ​ສູ່​ຄວາມ​ພິນາດ ຢ່າງ​ເຕັມ​ອັດຕາ”.
ສະຫະປະຊາຊາດ ກ່າວວ່າ ຈໍານວນຂອງຊາວຊີເຣຍທີ່ໄດ້ຫລົບ ໜີບັນ ຫາຂັດແຍ້ງເປັນເວລາສອງປີຢູ່ໃນປະເທດດັ່ງກ່າວໄດ້ ເພີ້ມຂື້ນເຖິງຂີດ ໝາຍນຶ່ງລ້ານຄົນແລ້ວ ໃນຂະນະທີ່ອີກຫລາຍ ລ້ານຄົນແມ່ນຜູ້ຫລົບໄພພາຍໃນປະເທດ ອົງການອົບພະຍົບຂອງສະຫະປະຊາຊາດ ຫຼື UNHCR ໄດ້ ລາຍງານໃຫ້ຊາບ ກ່ຽວກັບໂຕເລກຫລ້າສຸດ ໃນວັນພຸດມື້ນີ້ ຊຶ່ງ ທ່ານ Antonio Guterres ຜູ້ເປັນຫົວໜ້າຮັບຜິດຊອບຂອງ ອົງການດັ່ງກ່າວເວົ້າວ່າ “ຊີເຣຍກໍາລັງຜັນຂະຫຍາຍ ໄປສູ່ ຄວາມພິນາດ ຢ່າງເຕັມອັດຕາ” ພວກອົບພະຍົບສ່ວນໃຫຍ່ໄດ້ຫລົບໜີໄປຢູ່ເລບານອນ ຈໍແດັນ ເທີກີ ອີຣັກ ແລະອີຈິບ ບ່ອນທີ່ບັນດາລັດຖະບານເຫລົ່ານີ້ພວມປະເຊີນກັບ ຄວາມເຄັ່ງຄຽດໃນການສະໜອງຕອບຕໍ່ຄວາມຕ້ອງການຂອງເຂົາເຈົ້າ ໂຄສົກຍິງຂອງອົງການ UNHCR ທ່ານນາງ Sybella Wilkes ໄດ້ກ່າວຕໍ່ວິໂອເອວ່າ ຫລາຍຄົນເດີນທາງໄປເຖິງ ໂດຍປາສຈາກສິ່ງຂອງ ຕິດໂຕໄປນຳ ແລະອັດຕາໃນການ ຫລົບໜີແມ່ນໄວຂຶ້ນກວ່າທີ່ຄາດເອົາໄວ້ ອົງການ UNHCR ກ່າວວ່າ ຕົນໄດ້ຮັບເງິນຊ່ວຍເຫລືອ ພຽງແຕ່ນຶ່ງສ່ວນສີ່ຂອງຈຳ ນວນທີ່ຕົນຕ້ອງການເທົ່ານັ້ນໃນການຊ່ວຍເຫລືອດ້ານມະນຸດສະທໍາ ໃນຂະນະດຽວກັນ ລັດຖະມົນຕີການຕ່າງປະເທດ ສະຫະລັດ ທ່ານ John Kerry ກ່າວວ່າ ທ່ານມີຄວາມໝັ້ນໃຈວ່າ ອາວຸດທີ່ສົ່ງໄປໃຫ້ໂດຍປະເທດຕ່າງໆເພື່ອຊ່ວຍເຫລືອຝ່າຍຄ້ານນັ້ນ ໄດ້ໄປເຖິງມືຂອງ “ຜູ້ທີ່ຖືກຕ້ອງ” ແລ້ວ ແລະບໍ່ແມ່ນພວກຫົວຮຸນແຮງອິສລາມ